Orgeltónleikar í Reykholtskirkju í sumar Í sumar verða haldnir tvennir tónleikar í orgeltónleikaröð Reykholtskirkju þeir fyrri þann 11. ágúst og þeir síðari þann 25. ágúst . . Tónleikarnir eru haldnir á vegum kirkjunnar í samvinnu við Félag íslenskra organleikara til styrktar Orgel - og söngmálasjóði Bjarna Bjarnasonar frá Skáney , en sjóðurinn stóð straum af kostnaði við viðgerð og uppsetningu orgels í Reykholtskirkju . Aðgangseyrir , 1.500 krónur , rennur óskiptur til sjóðsins enda gefa listamenn og aðrir aðstandendur tónleikanna vinnu sína til styrktar málefninu . Orgelleikari á tónleikum laugardaginn 11. ágúst er Douglas A. Brotchie , organisti Háteigskirkju , og laugardaginn 25. ágúst leikur Marteinn H. Friðriksson , organisti við dómkirkjuna í Reykjavík á hljóðfærið . Báðir tónleikarnir hefjast klukkan 16 . Douglas A. Brotchie er fæddur í Edinborg í Skotlandi en er orðinn íslenskur ríkisborgari eftir 25 ára dvöl hér á landi . Hann hóf orgelnám um fermingaraldur og sextán ára gamall var hann ráðinn organisti og kórstjóri við Balerno sóknarkirkjuna . Douglas hefur lokið kantorsprófi og orgeleinleikaraprófi frá Tónskóla Þjóðkirkjunnar . Hann var annar organisti Dómkirkju Krists Konungs ( Landakotskirkju ) um árabil og organisti Hallgrímskirkju í Reykjavík í eitt ár í leyfi Harðar Áskelssonar . Frá árinu 1999 hefur Douglas verið organisti Háteigskirkju í Reykjavík . Hann hefur haldið tónleika víða um Evrópu , sem einleikari í Skotlandi , Ungverjalandi og Þýzkalandi og sem meðleikari , m.a. með Söngsveitinni Fílharmóníu , Mótettukór Hallgrímskirkju og Schola cantorum . Hann hefur margoft komið fram sem organisti í sjónvarpi og útvarpi og hefur auk þess leikið inn á fjölda geisladiska . Marteinn H. Friðriksson fæddist árið 1939 í Meisen í þýskalandi . Hann nam kirkjutónlist í Dresden og Leipzig . Árið 1964 fluttist hann til Íslands og gerðist skólastjóri Tónlistarskólans í Vestmanneyjum og organleikari við Landakirkju . Frá 1970 hefur Marteinn starfað í Reykjavík , fyrst við Háteigskirkju og frá 1978 við Dómkirkjuna í Reykjavík . Auk organistastarfsins hefur hann m.a. verið kennari við Tónlistarskólann í Reykjavík . Orgel Reykholtskirkju var smíðað fyrir Dómkirkjuna í Reykjavík hjá Th. Frobenius & Co í Kaupmannahöfn árið 1934 . Þegar skipt var um hljóðfæri í Dómkirkjunni árið 1985 var orgelið keypt af Reykholtssöfnuði og geymt til uppsetningar í hinni nýju kirkju , sem þá hafði verið ákveðið að reisa í Reykholti . Eftir vígslu kirkjunnar var orgelið gert upp í verksmiðjunni þar sem það var upphaflega smíðað og að lokum sett upp og vígt í Reykholtskirkju á páskum 2002 . Viðgerð orgelsins tókst vel og hinn sérstaki tónn þess sem kemur mörgum kunnuglega fyrir eyru frá fyrri tíð nýtur sín vel í Reykholtskirkju . Orgelið er óbreytt frá því sem var í Dómkirkjunni að raddskipan og gerð . Röðun á innviðum þess var lítillega breytt til aðlögunar að rými Reykholtskirkju og umgjörð þess endurnýjuð og löguð að stíl kirkjunnar .